***DIRECŢIA GENERALĂ DE ASISTENŢĂ SOCIALĂ ŞI PROTECŢIA***

 ***COPILULUI A JUDEŢULUI SUCEAVA***

 *B-dul George Enescu, nr.16, cod 720231*

 *Suceava, ROMÂNIA*

 *Tel.: 0230-520.172, Fax: 0230-523.337*

 *e-mail:* *office@dpcsv.ro*

*Serviciul Resurse Umane*

**Nr. 130383/21.10.2021**

A N U N Ţ

privind organizarea selecției consilierului de etică la nivelul aparatului propriu al **Direcţiei Generale de Asistenţă Socială şi Protecţia Copilului a Judeţului Suceava**

Selecția consilierului de etică la nivelul aparatului propriu al **Direcţiei Generale de Asistenţă Socială şi Protecţia Copilului a Judeţului** **Suceava**, va consta într-un interviu, care se va susţine potrivit prevederilor Hotărârii Guvernului nr.931//2021 și Dispoziției directorului executiv al Direcţiei Generale de Asistenţă Socială şi Protecţia Copilului a Judeţului Suceava nr. **2433 din 19.10.2021**.

Dobândirea calităţii de consilier de etică vizează deţinerea unui statut temporar, atribuit cu respectarea unor condiţii expres, unui funcţionar public pentru o perioadă de 3 ani.

I. Condiții de participare

Pentru a dobândi calitatea de consilier de etică, funcționarii publici din cadrul aparatului propriu al **Direcţiei Generale de Asistenţă Socială şi Protecţia Copilului a Judeţului** **Suceava** trebuie să îndeplinească în mod cumulativ următoarele condiţii:

a) este funcţionar public definitiv;

b) ocupă o funcţie publică din clasa I;

c) are, de regulă, studii superioare în domeniul ştiinţe sociale, astfel cum este definit acest domeniu de studii în condiţiile legislaţiei specifice;

d) prezintă deschidere şi disponibilitate pentru îndeplinirea atribuţiilor care îi revin consilierului de etică în conformitate cu prevederile Ordonanţei de urgenţă a Guvernului nr.57/2019 privind Codul administrativ, cu modificările şi completările ulterioare;

e) are o probitate morală recunoscută;

f) nu i s-a aplicat o sancţiune disciplinară, care nu a fost radiată în condiţiile legii;

g) faţă de persoana sa nu este în curs de desfăşurare cercetarea administrativă în cadrul procedurii disciplinare, în condiţiile legii;

h) faţă de persoana sa nu a fost dispusă începerea urmăririi penale pentru săvârşirea unei infracţiuni contra securităţii naţionale, contra autorităţii, infracţiuni de corupţie sau de serviciu, infracţiuni de fals ori contra înfăptuirii justiţiei;

i) nu se află într-o procedură de evaluare desfăşurată de autoritatea responsabilă de asigurarea integrităţii în exercitarea demnităţilor şi funcţiilor publice şi prevenirea corupţiei instituţionale, în condiţiile legii;

j) nu se află în niciuna dintre situaţiile de incompatibilitate cu calitatea de consilier de etică prevăzute la art.453 din Ordonanţa de urgenţă a Guvernului nr.57/2019, cu modificările şi completările ulterioare;

Dovada îndeplinirii condiţiilor prevăzute la lit. f)-j) se face prin completarea unei declaraţii de integritate, dată pe propria răspundere a funcţionarului public.

Modelul declarației este anexat la prezentul anunț.

II. Dosarul de candidatură

Funcționarii publici din cadrul aparatului propriu al **Direcţiei Generale de Asistenţă Socială şi Protecţia Copilului a Judeţului** **Suceava** care manifestă opţiunea de a dobândi calitatea de consilier de etică depun un dosar de candidatură, care cuprinde următoarele documente:

 a) scrisoare de intenţie, din care să rezulte cel puţin următoarele informaţii: motivaţia funcţionarului public pentru a dobândi calitatea de consilier de etică, asumarea faptului că prezintă deschidere şi disponibilitate pentru îndeplinirea atribuţiilor ce revin consilierului de etică, precum şi argumentele care îl recomandă pentru a îndeplini calitatea de consilier de etică;

b) copie a actului administrativ de numire a funcţionarului public în funcţia publică deţinută, certificată pentru conformitate cu originalul de către responsabilul din cadrul Serviciului resurse umane al Direcției Generale de Asistență Socială și Protecția Copilului a Județului Suceava;

c) declaraţia de integritate, potrivit dispoziţiilor art.452 alin.(7) din Ordonanţa de urgenţă a Guvernului nr.57/2019, cu modificările şi completările ulterioare.

Dosarele de candidatură se depun la Registratura Direcției Generale de Asistență Socială și Protecția Copilului a Județului Suceava, respectiv la sediul situat în municipiul Suceava b-dul. George Enescu nr.16, în termen de 4 zile lucrătoare de la data afișării anunțului, respectiv până la data de 27.10.2021, orele 16³º.

Anexăm la prezentul anunț, dispoziția directorului executiv al Direcției Generale de Asistență Socială și Protecția Copilului a Județului Suceava nr.2433/2021 privind aprobarea măsurilor organizatorice în vederea desemnării consilierului de etică din cadrul aparatului propriu al Direcției Generale de Asistență Socială și Protecția Copilului a Județului Suceava.

 Informaţii suplimentare se obţin de la Serviciul resurse umane din cadrul Direcției Generale de Asistență Socială și Protecția Copilului a Județului Suceava, cu sediul în b-dul.George Enescu nr.16.

Afisat astăzi, 21.10.2021, ora 15⁰⁰ la sediul Direcţiei Generale de Asistenţă Socială şi Protecţia Copilului a Judeţului Suceava din municipiul Suceava, B-dul George Enescu nr.16, precum și pe pagina de internet a instituției, respectiv **www.dgaspcsv.ro**, la Secțiunea “anunțuri/concursuri”.